Prøvesvar: Kontrollprøve etter 1/2/3 år er HPV positiv med samme genotype eller HPV genotype16
Svar på livmorhalsprøven din
Vi har nå fått svar på prøven som ble tatt fra livmorhalsen din. Det er fortsatt påvist HPV i prøven din.

Hva betyr prøvesvaret?
Prøven som ble tatt fra livmorhalsen din viser fremdeles infeksjon med HPV (humant papilloma- virus). Vedvarende infeksjon med dette viruset kan hos noen kvinner forårsake celleforandringer. Noen celleforandringer kan utvikle seg videre til livmorhalskreft, som hos de fleste tar mange år. I de fleste tilfeller skjer ikke dette. For å finne ut om du har celleforandringer som kun skal kontrolleres eller om du trenger behandling, må det gjøres videre utredning med vevsprøver.

Hva skjer nå? 
For å være på den sikre siden, henviser vi deg til gynekolog for videre undersøkelse og vevsprøve.
<Vedlagt følger ny time til vevsprøvetagning/ Jeg har henvist deg videre til gynekolog, og du vil snart få time i posten fra denne>.

Viktig å vite

Ved denne undersøkelsen tas små vevsbiter (biopsier) fra livmorhalsen, og i noen tilfeller også en liten skrapeprøve fra livmorhalskanalen. Prøvene sendes til videre undersøkelse i mikroskop. Du vil få svar etter noen uker. Ved prøvetagningen tilbys du lokalbedøvelse, slik at du ikke har smerter hverken under eller etter undersøkelsen.
 
Etter undersøkelsen kan man blø litt. Det kan derfor være lurt å bruke bind (helst ikke tampong) de første dagene etterpå, og du bør avstå fra samleie og bading så lenge du blør.

Dersom du har lett til moderat menstruasjon som sammenfaller med timen for vevsprøvetagning, går det fint å ta vevsprøvene. Du vil få mer informasjon når du kommer til undersøkelsen, men ta gjerne kontakt dersom du har spørsmål.
 
Du kan også lese og se film om celleforandringer og utredningsundersøkelse (kolposkopi og biopsi) på Livmorhalsprogrammets hjemmeside: sjekkdeg.no. filmen finner du her: https://vimeo.com/1069304498

